b"\n_START_ARTICLE_\nNadja Bev\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nRodila se je v dru\xc5\xbeini mizarja Jo\xc5\xbeefa Bev\xc4\x8darja iz Pevme (ital. Piuma). Osnovno \xc5\xa1olo je obiskovala v Pevmi, ni\xc5\xbejo gimnazijo in u\xc4\x8ditelji\xc5\xa1\xc4\x8de pa v Gorici, kjer je leta 1986 maturirala. V \xc5\xa1olskem letu 1986/1987 je v Trstu dodatno obiskovala \xc5\xa1e 5. razred u\xc4\x8ditelji\xc5\xa1\xc4\x8da in te\xc4\x8daj slikarstva, ter jeseni 1987 opravila sprejemni izpit na Akademiji lepih umetnosti v Benetkah. Diplomirala je leta 1991 z diplomsko nalogo Beram, Hrastovlje e l'iconografia macabra. Po kon\xc4\x8danem \xc5\xa1tudiju se je zaposlila v \xc5\xa1olstvu; pou\xc4\x8duje na raznih ni\xc5\xbejih in srednjih \xc5\xa1olah._NEWLINE_Za slikarstvo se je za\xc4\x8dela zanimati \xc5\xbee na u\xc4\x8ditelji\xc5\xa1\xc4\x8du, ko je sodelovala na slikarskih tekmovanjih v okviru Dija\xc5\xa1kih obmejnih sre\xc4\x8danj Primorske. Udele\xc5\xbeila se je tudi nekaterih skupinskih razstav. V maju 1992 je skupaj z bratom Silvanom v galeriji gori\xc5\xa1ke Katoli\xc5\xa1ke knjigarne predstavila grafi\xc4\x8dno mapo. Tudi kasneje se je ukvarjala z grafi\xc4\x8dnim oblikovanjem. Opremila je zgibanke, razne bro\xc5\xa1ure, izdelala ve\xc4\x8d plakatov ter kostime za opereto Planinska ro\xc5\xbea skladatelja Radovana Gobca"